郑刚中
忆书
先子晚漂泊，家藏无全书。
屋壁零落者，雨坏鼠窃馀。
余生苦嗜古，葺汉十载逾。
上自大父来，手泽之沾濡。
下自予从学，笔力之传留。
蓄积稍浩浩，签牌渐疏疏。
去门闻盗兴，烈炬烯通衢。
反覆窃自计，萧然一先庐。
茅茨盖空壁，下无金与珠。
盗当知我贫，肯为留此居。
方更埋书帙，显号缄锁鱼。
谁知妖焰来，一燎邻里墟。
家虽吒南巷，屋火书亦无。
万古圣贤语，随烟入空虚。
所聚忽消散，肠热唯惊呼。
吾怜衰蹇身，视人百无如。
每幸对黄卷，白日聊自娱。
今者坐穷寂，顿觉双眼孤。
夜梦亦惊枕，忧心枰难舒。
大虑废文字，浸久成顽疏。
未免伴畦丁，冥然荷犂锄。